Canesten
Dobrý deň, môžem v závere menštruácie (slabé krvácanie skôr špinenie) použiť tabletku canesten? Viem že počas menštruacie sa nema používať ale ja už mám len slabé spinenie.
Ďakujem
Dobrý deň,
ďakujeme za Vašu otázku.
Prípravok Canesten Gyn sa používa na liečbu kvasinkovej infekcie a prináša úľavu od pocitu svrbenia, pálenia, výtoku, sčervenania a bolestivosti pošvy. Jeho použitie nie je vhodné počas menštruácie, avšak ak je menštruácia už na konci a jedná sa len o veľmi slabé špinenie (výtok), môžete ho použiť. Počas používania lieku sa nemajú používať tampóny, spermicídy alebo iné vaginálne lieky ani vykonávať vaginálny výplach.
Prajem pekný zvyšok dňa.
S pozdravom
Mgr. Emma Halás Haluščíková